open-index/open-wikipedia-markdown huggingface dataset:
הלן מירס

**הלן פרנסוורת' מירס** (באנגלית: **Helen Farnsworth Mears**; 21 בדצמבר 1872 - 17 בפברואר 1916) הייתה פסלת אמריקאית. 

## שנים מוקדמות
הלן מירס נולדה ב־21 בדצמבר 1872 באושקוש, ויסקונסין, בתם של ג'ון הול מירס ואליזבת פרנסוורת מירס (משוררת, בשם עט "נלי ווילדווד", המכונה המשוררת הראשונה של ויסקונסין)  הלן הייתה האחות הצעירה מבין שלוש אחיות. הלן למדה בבית הספר הממלכתי באושקוש, ואמנות בעיר ניו יורק.

בניו יורק למדה במשך שנתיים אצל אוגוסטוס סנט גאודנס ועבדה כעוזרתו לפני שהמשיכה לפריז בשנת 1895 כדי להמשיך לעבוד עם דניס פוש, אלכסנדר צ'רפנטייר ופרדריק מקונוני. 

## קריירה
ההצלחה הראשונה שלה, לפני ההכשרה רשמית באמנות, היה הפסל "גאון מוויסקונסין", יצירה שהוזמנה על ידי מדינת ויסקונסין כשהייתה רק בת 21. היצירה הוצגה בבניין ויסקונסין בתערוכה הקולומביאנית העולמית בשנת 1893.  פסל השיש בגודל 2.7 מ ' הוא שוכן כעת בבירת המדינה של ויסקונסין. גם היא וגם הפסלת ז'אן פונד כורה נקראו "אמני הבית" בבניין ויסקונסין, וכאן היא יצרה את "הגאון מוויסקונסין", בעוד ז'אן כורה הפיקה את הפסל "קדימה". מירס הייתה אחת מקבוצות של פסלות שעבדו אצל לורדו טאפט בהכנת הפיסול לתערוכה הקולומביאנית העולמית.
ממוזער|הן מירס, הגאון מוויסקונסין, 1893
בשנת 1907, מירס ואחותה, הסופרת מרי מירס, היו המתיישבות הראשונות במושבת הסופרים מק דואל.

## עבודות חשובות
העבודות החשובות ביותר שלה כוללות פסל שיש של פרנסס א. וילארד (1905, קפיטול, וושינגטון) הכלול באוסף אולם הפסלים הלאומי. תבליטי דיוקן של אדוארד מקדואל (מוזיאון המטרופוליטן, ניו יורק); ואוגוסטוס סנט גאודנס. פורטרטים של ג'ורג' רוג'רס קלארק ויליאם (מוסד סמיתסוניאן, וושינגטון).

בשנת 1904 זכה הפסל "מעיין החיים" שלה (בתערוכת סנט לואיס) במדליית ארד. היא עשתה את ניו יורק למקום מגוריה והציגה שם ובשיקגו.

## פסל ויסקונסין
בשנת 1910 ניסה ג'ורג' פוסט, אדריכל קפיטול מדינת ויסקונסין, לשכור את שירותיו של הפסל הידוע דניאל צ'סטר פרנץ' כדי ליצור פסל של ויסקונסין שיוצב בראש הכיפה בבניין. פרנץ, דחה את ההצעה ופוסט המליץ על הלן מירס לתפקיד. מתוך אמונה שיש בידה את החוזה, היא החלה לעבוד על דוגמאות. בסופו של דבר היא יצרה שלושה דגמים, כאשר שניים מהם קיבלו משוב מהנציבות.  באוגוסט 1911 טען פוסט כי מירס לא תוכל להשלים את העיצוב במסגרת הזמן שלהם, ובסופו של דבר הוועדה בחרה בפרנץ שישלים את הפסל.
ממוזער|הלן מירס, סקיצה לפסל מזרקה מים - שלווה ושקט
למירס שילמו 1,500 דולר עבור העבודה שכבר ביצעה, אולם אובדן העמלה היה הלם שממנו מעולם לא התאוששה.

## מוות
בעקבות הכישלון סביב פסל קפיטול ויסקונסין, בריאותה של הלן מירס התדרדרה, כמו גם מצבה הכלכלי. היא נפטרה ממחלת לב ב-1 בפברואר 1916, בגיל 43. 

בזמן מותה היא עבדה בסטודיו שלה בכיכר וושינגטון, בגריניץ' וילג'.

## קישורים חיצוניים

* 
* 

## הערות שוליים

קטגוריה:אמריקאים ילידי ויסקונסין
קטגוריה:פסלות אמריקאיות
קטגוריה:פסלים אמריקאים
קטגוריה:בוגרי אוניברסיטת ויסקונסין
קטגוריה:אמריקאיות שנולדו ב-1872
קטגוריה:אמריקאים שנולדו ב-1872
קטגוריה:אמריקאיות שנפטרו ב-1916
קטגוריה:אמריקאים שנפטרו ב-1916
קורס קציני שריון

[ממוזער|300x300 פיקסלים|צוערי קורס קציני שריון, בטקס סיום קורס קציני יבשה ב[בית הספר לקצינים של צה"ל|בה"ד 1, יולי 2022]]
**קורס קציני שריון** (בראשי תיבות: **קק"ש**) הוא ההשלמה החילית של צוערי חיל השריון. משכה כארבעה חודשים, בהם לומדים ומתרגלים הצוערים את הטכניקות והמיומנויות הנדרשות לפיקוד והפעלת מחלקת טנקים.

## מבנה הקורס

### המבנה הכללי של הקורס
קורס קציני השריון נמשך כ-7 חודשים וכולל שלושה חודשים של קורס קציני יבשה קרביים וארבעה חודשים של השלמה חילית. במהלך קורס הקצינים לומדים הצוערים לפקד על מחלקת טנקים בשיתוף פעולה הדוק עם היחידות המתמרנות האחרות, ניווטים ולחימת תמרון יבשתית.

בסיום הקורס מוענקות לצוערים דרגת סגן-משנה (סג"ם). לאחר הקורס הקצינים משתבצים בתפקידים שונים במערכי החיל ביניהם: מפקדי מחלקות בפלוגות המבצעיות בחטיבות חיל השריון, מפקדי מחלקות בהכשרה (טירונות, צמ"פ, קמ"ט), או מפקדי מחלקות בהשלמה של קורס קציני השריון בבסיס האימונים החטיבתי בשיזפון.
ממוזער|צוער קורס קציני שריון, 2025

### מבנה שלב ההשלמה החיילית
הקורס מתקיים אחת לארבעה חודשים בגדוד 196 במחנה שיזפון. אל הקורס מגיעים מפקדי טנקים מכל חטיבות השריון לאחר שסיימו את קורס קציני יבשה בבית הספר לקצינים בבה"ד 1. הקורס נחשב לאחד היקרים בצה"ל בשל עלויות הפעלת הטנקים והתחמושת הרבה הנורית בו.

## תוכני הקורס
במהלך הקורס לומדים הצוערים את תורת הלחימה של חיל השריון ואת הפעלת מחלקת הטנקים במתארים שונים כשטח פתוח, שטח הררי ושטח עירוני ובנוי. בתרגילים רבים מושם דגש על כיבוש יעדים מבוצרים ופריצת מכשולים. אופן לימוד הפעלת מחלקת הטנקים הוא מדורג: ראשית בשיעורים עיוניים, לאחר מכן בתרגילים ייצוגיים על גבי האמרים ובהמשך על גבי טנקים. הצוער מתרגל הפעלת מחלקת טנקים בודדת, ובשלבים מאוחרים יותר, במסגרת פלוגתית. דגש רב מושם על הקרב המשולב. בשלביו האחרונים של הקורס מתקיימת סדרת הקרב המשולב, בו נערכים תרגילי פלוגה וגדוד ביחד עם צוערי ההשלמות האחרות. מעבר לידע והמיומנויות הנדרשות בקרב, מוקדש פרק בקורס ללימוד שגרת המחלקה: ניהול המחלקה בשגרה, דרכי הנחלת ערכי צה"ל לחיילים, חינוך ופיתוח הכושר הגופני. השכלתו של הצוער בתחום ההיסטוריה הצבאית והטקטיקה חשובה, והצוערים נדרשים לכתיבת עבודה באחד מהנושאים הללו. הקורס תובעני מאוד ודורש מאמץ רב מהצוער: שעות השינה מועטות, ויש מספר רב של תרגילים מבחנים ומטלות.

מפקדי הצוערים בקורס קציני שריון מכונים גנק"שים (גנני קורס קציני שריון).

## קישורים חיצוניים

* קורס קציני שריון באתר חיל השריון

קטגוריה:קורסים בצה"ל
קטגוריה:חיל השריון הישראלי
קטגוריה:חטיבה 460
בגובה העיניים

**בגובה העיניים** הוא אלבומו השני של יוני רכטר, והאלבום הראשון בשיתוף הפעולה בינו ובין המשורר עלי מוהר, שיצא בשנת 1986.

האלבום היה הראשון בו כל הטקסטים נכתבו על ידי עלי מוהר. הוא גם סימן את התרחבותה של העבודה משותפת של רכטר עם הבמאי מיקי גורביץ' שעד אז התמצתה בתיאטרון בלבד. מיקי עזר לרכטר להפיק את השירים באופן של תרגום המילים לפעולות וכאילו היה שחקן של הגדרת המצב הדרמטי ממנו הדמות נובעת ואת סוג ההבעה המתאימה.

## רשימת רצועות
השירים הולחנו על ידי יוני רכטר, ומילותיו נכתבו על ידי עלי מוהר.

## קרדיטים
* יוני רכטר - שירה, פסנתר וקלידים, לחנים, עיבודים, הפקה מוזיקלית
* עלי מוהר - מילים
* מזי כהן - קולות, שירה, קולות ליווי
* אוהד אינגר, אלון אולארצ'יק - באס
* ראובן שפירא, טומי פרידמן - מיקס
* אלון הלל - תופים, כלי הקשה
* גיל דור, יצחק קלפטר, נאור דיין - גיטרות
* גורי אגמון - כלי נשיפה
* שם טוב לוי - חליל
* גידי גוב, אפרים שמיר, נורית גלרון, שם טוב לוי - קולות רקע
* ראובן שפירא, יושי שדה - טכנאי סטודיו
* פבלו ושלר - עוזר טכנאי
* דוד גרוסמן, יקי מולכו - עיצוב עטיפה
* מיכל ברנט - הפקת אלבום
* מיקי גורביץ' - בימוי עריכת טקסטים

## קישורים חיצוניים
* בגובה העיניים, באתר של יוני רכטר
*  - ביקורת

קטגוריה:אלבומי יוני רכטר
קטגוריה:אלבומים בעברית
קטגוריה:אלבומי חברת הד ארצי
ולרי אובודזינסקי

**ולרי ולדימירוביץ' אובודזינסקי** (ברוסית: **Валерий Владимирович Ободзинский**; 24 בינואר 1942 – 26 באפריל 1997) היה זמר אסטרדה סובייטי ורוסי (טנור) פופולרי בצורה יוצאת דופן בשנות ה-70.

## ביוגרפיה
הצלחה רבה הגיעה לולרי אובודזינסקי בשנת 1967 לאחר מסע הופעות בסיביר ופרימוריה. אחרי המסע לבולגריה, שם שר הזמר את השיר האופנתי למדי "ירח על חוף הים השמשי" (Луна на солнечном берегу), התבססה הפופולריות שלו. כאשר בסוף שנות ה-60 של המאה הקודמת יצא הדיסק הראשון שלו "שר ולרי רובודזינסקי" (Поёт Валерий Ободзинский), כל התפוצה אזלה מייד.

המדינה הועשרה בזכות כישרונו של אובודזינסקי הצעיר ב-30 מיליון רובל, והזמר עצמו קיבל שכר של 150 רובל בלבד. אי צדק כלכלי יטריד את אובודזינסקי עד סוף הקריירה שלו. כל הדיסקים הבאים עם הקלטותיו של הזמר נמכרו באופן מיידי. את העניין הפנומנלי בו ניתן להסביר באופן ביצועי יוצא דופן, קול קטיפתי וגוון לירי מעולה.

יתרה מזאת, אובודזינסקי מעולם לא למד שירה, וכששר השתמש בשמיעתו המולדת וחוש מוזיקלי. בנוסף, יש לציין את המקצועיות הגבוהה ואת יכולת העבודה של האמן. הוא יכול היה לתרגל פסוק אחד למשך מספר שעות, ונשאר ללא לאות בתקופה שבה נגני התזמורת כבר נפלו מהרגליים.

כל זה ביחד הוביל לכך שהפופולריות של ולרי אובודז'יסקי בשנות ה-70 הייתה בלתי רגילה. עד היום, שירים "העיניים האלה מנגד" (Эти глаза напротив), "שיר מזרחי" (Восточная песня),"האביב הנצחי" (Вечная весна), "נפילת עלים" (Листопад), שנכתבו על ידי דויד טוחמנוב, "כמה בנות בעולם" (Сколько девчонок на свете) ו"מצעד הצנחנים" (Марш десантников), שכתב אלכסנדר זצפין, מוכרים.

בנוסף, ולרי הכיר את המאזין הסובייטי עם שירים מהרפרטואר של הביטלס, קרל גוט, ז'ו דסאן, טום ג'ונס ורבים מכוכבים מערביים רבים אחרים, שהמוזיקה שלהם הייתה כמעט בלתי נגישה בברית המועצות. יתרה מזאת, אובודזינסקי לא רק שר מחדש את שיריהם ברוסית, אלא נתן ליצירות אלה סגנון חושני, לוהט וגרוטסקי משלו. 

## קישורים חיצוניים

* 

## הערות שוליים

קטגוריה:זמרים סובייטים
קטגוריה:מלחינים רוסים
קטגוריה:זמרים רוסים
קטגוריה:זמרי פופ רוסים
קטגוריה:אישים הקבורים בבית העלמין קונצבסקויה
קטגוריה:סובייטים שנולדו ב-1942
קטגוריה:סובייטים שנפטרו ב-1997
קטגוריה:רוסים שנפטרו ב-1997
ריימונד אטפלד

**ריימונד אטפלד** (בהולנדית: **Raymond Atteveld**; נולד ב-8 בספטמבר 1966) הוא כדורגלן עבר הולנדי, ששיחק בעמדת המגן ומאמן בהווה.

## קריירה
אטפלד התחיל את הקריירה שלו בקבוצת הכדורגל של הארלם. בקיץ  חתם באברטון. ב-2 בדצמבר 1989, אטפלד ערך את הופעת הבכורה שלו בקבוצה בניצחון 0–2 נגד קובנטרי סיטי.

בשנת  הושאל לווסטהאם יונייטד והפך לכדורגלן ההולנדי הראשון במועדון. ב-22 בפברואר 1992, ערך את הופעת הבכורה שלו בקבוצה בהפסד 1–2 לשפילד ונסדיי.

בהמשך הקריירה שיחק בבריסטול סיטי, ורכם, רודה, ויטסה ארנהיים, חרונינגן ודן האג.

## קריירת אימון
את קריירת האימון של אטפלד, התחיל כעוזר מאמן בדן האג ורודה. ב-17 באפריל 2009, אטפלד חזר לדן האג ומונה למנהל המקצועי של המועדון, וכיהן בתפקיד זה עונה אחת.

בפברואר , מונה למאמנה של א.א.ל. לימסול מליגת העל הקפריסאית, אך עזב אחרי שישה מחזורים. בקיץ של אותה שנה, חזר ללימסול כמנג'ר באקדמיה.

בהמשך הקריירה שלו, אטפלד שימש כמנג'ר גם במחלקות הנוער של בננטס ירוואן, קאיראט אלמטי ומכבי תל אביב.

בקיץ , חזר למשרת המאמן והצטרף לבית"ר תל אביב בת ים מהליגה הלאומית.

ב-13 ביולי 2020, סיכם במכבי נתניה מליגת העל. ב-3 במאי 2021 האריך את חוזהו במועדון בעונה נוספת, זאת על אף שהקבוצה סיימה בעונת בפלייאוף התחתון. הקבוצה פתחת את עונת 2021/2022 בצורה חלשה ולאחר ארבעה מחזורים דורגה במקום האחרון, ללא ניצחון. בעקבות כך פוטר אטפלד. בנובמבר 2021 חתם בהפועל ראשון לציון מהליגה הלאומית, אולם לאחר שבעה משחקים בהם הקבוצה השיגה נקודה אחת בלבד, בנוסף להדחה מגביע המדינה מול מכבי שעריים מליגה א', פוטר אטפלד מתפקידו.

בקיץ  הצטרף לצוות המקצועי של זוריה לוהנסק מליגת העל האוקראינית כעוזר מאמנו של פטריק ואן לוון.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:בלמי כדורגל הולנדים
קטגוריה:קשרי כדורגל הולנדים
קטגוריה:כדורגלני הארלם
קטגוריה:כדורגלני אברטון
קטגוריה:כדורגלני וסטהאם יונייטד
קטגוריה:כדורגלני בריסטול סיטי
קטגוריה:כדורגלני רודה
קטגוריה:כדורגלני ויטסה ארנהם
קטגוריה:כדורגלני חרונינגן
קטגוריה:כדורגלני דן האג
קטגוריה:אמסטרדם: כדורגלנים
קטגוריה:מאמני כדורגל הולנדים
קטגוריה:מאמני א.א.ל. לימסול
קטגוריה:מאמני מכבי נתניה
קטגוריה:מאמני הפועל ראשון לציון
קטגוריה:מאמני כדורגל זרים בישראל
קטגוריה:הולנדים שנולדו ב-1966
GMC אסטרו

**GMC אסטרו** (באנגלית : **GMC Astro**) היא סדרת משאיות כבדות כולל משאיות סמי-טריילר מתוצרת GMC חברת בת של קונצרן הרכב האמריקאי ג'נרל מוטורס אשר יוצרו בין השנים 1956–1954 בארצות הברית.

דגם כמעט זהה אשר יוצר על ידי שברולט בין השנים 1970–1980 קרוי "Chevrolet Titan"

## מפרט טכני
* מנוע קדמי "אף שטוח" בתצורה "Cab over" 
* סוגי הנעות : הנעה אחורית 4x2, הנעה 6x4
* דגמי "GMC אסטרו" דורגו ב"דרגה 8" (המשקל הטעון המרבי של המשאית) ("Truck classification" ) לפי הדירוג האמריקאי
* פלטפורמה : "GMC F/D 9500"

## תמונות

קובץ:1985 GMC Astro 95 tractor in Chile.jpg | דגם "GMC אסטרו", שנת 1985
קובץ:1980-86 GMC Astro 95; July 23, 2013-3.jpg | דגם "GMC אסטרו"
קובץ:US Air Force GMC Astro truck.jpg | דגם "GMC אסטרו" בשירות חיל האוויר של ארצות הברית


## קישורים חיצוניים

## הערות שוליים

קטגוריה:משאיות
קטגוריה:כלי רכב שהושקו ב-1969
קטגוריה:כלי רכב אמריקאיים
קטגוריה:כלי רכב 6 גלגלים ויותר
אסטרו
קטגוריה:כלי רכב צבאיים
מייקל סוויטני

**מייקל דמיאן "מייק" סוויטני** (באנגלית: **Michael Damien "Mike" Sweetney**; נולד ב-25 באוקטובר 1982) הוא כדורסלן עבר אמריקאי. ב-4 עונותיו הראשונות בקריירה שיחק בליגת ה-NBA, ולאורך התקופה רשם ממוצעים כוללים של 6.5 נקודות ו-4.5 ריבאונדים למשחק. בין השנים 2009–2017 שיחק בקבוצות שונות בליגת הפיתוח של ה-NBA, בסין, בפוארטו ריקו, ברפובליקה הדומיניקנית, באורוגוואי ובוונצואלה.

מאז שנת 2019 משמש כעוזר מאמן בקבוצת הכדורסל של ה"ישיבה יוניברסיטי".

## קריירת מכללות
סוויטני נולד בוושינגטון די. סי., וגדל באוקסון היל שבמרילנד הסמוכה. בשנת 2000 החל ללמוד באוניברסיטת ג'ורג'טאון, וכבר בעונתו הראשונה בקבוצת הכדורסל שלה הוביל אותה לשלב שמינית גמר טורניר אליפות המכללות (NCAA Sweet Sixteen), עם ממוצעים של 12.8 נקודות ו-7.4 ריבאונדים למשחק. בשתי העונות הבאות נבחר לחמישיית העונה של מחוז Big-East, לאחר שרשם ממוצעים של 21.1 נקודות, 10.2 ריבאונדים ו-2.5 חסימות למשחק. בסיום עונתו השלישית, 2002/2003, עזב את האוניברסיטה לטובת התמודדות לבחירה בדראפט ה-NBA.

## קריירת משחק מקצועית
בדראפט ה-NBA 2003 נבחר סוויטני על ידי ניו יורק ניקס, בבחירה התשיעית. בשתי עונותיו עם הניקס הציג יכולת מאכזבת, ותרם 7.0 נקודות ו-4.8 ריבאונדים בממוצע למשחק כשחקן ספסל.

לקראת עונת  הועבר לצד טים תומאס, ג'רמיין ג'קסון ו-3 בחירות דראפט עתידיות לשיקגו בולס, בתמורה לאדי קרי ואנטוניו דייוויס. גם בתקופתו בשיקגו לא עמד בציפיות ממנו, בתור כוכב ליגת המכללות לשעבר, ובשתי עונותיו עמה קלע 6.0 נקודות ואסף 4.1 ריבאונדים בממוצע למשחק.

בין השנים 2007–2009 לא שיחק כלל בשל כושר גופני לקוי ועלייה במשקל, אשר הגיע בשיאו לכ-180 קילוגרם. בעונת 2009/2010 חזר לשחק, לאחר שהצטרף לקבוצת שאאנשי קילינס מליגת העל הסינית. לקראת סיום אותה עונה חתם על חוזה בקבוצת אירי בייהוקס מליגת הפיתוח של ה-NBA.

בין השנים 2010–2017 שיחק עבור 8 קבוצות שונות בפוארטו ריקו, ברפובליקה הדומיניקנית, באורוגוואי ובוונצואלה.

## קישורים חיצוניים

## הערות שוליים

קטגוריה:אמריקאים ילידי וושינגטון די. סי.
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת ג'ורג'טאון
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני שיקגו בולס
קטגוריה:כדורסלני גואנגג'ואו לונג ליונס
קטגוריה:כדורסלני לייקלנד מג'יק
קטגוריה:מאמני כדורסל אמריקאים
קטגוריה:אמריקאים שנולדו ב-1982
S (שפת תכנות)

**S** היא שפת תכנות שפותחה כדי להציג, לארגן ולסדר מידע סטטיסטי.

מרבית הפיתוח של שפת S בוצע על ידי הסטטיסטיקאי ג'ון צ'יימברס ובגרסאות מוקדמות גם ריק בקר ואלן וילקס ממעבדות בל תרמו לפיתוחה. לפי צ'יימברס, מטרת השפה היא להפוך רעיונות לתוכנות מחשב, במהירות ובדייקנות.

שפת התכנות R היא מימוש מודרני של עקרונות שפת S.

## היסטוריה
### שפת S הישנה ("Old S")
S היא אחת משפות התכנות לסטטיסטיקה, אשר פותחו על ידי מעבדות בל, והיא פותחה בשנים 1975–1976. עד לשנים אלו, תכנות סטטיסטי נעשה באמצעות קריאה למתודות של Fortran (שפת תכנות) . S עוצבה על מנת להציע חלופה אינטראקטיבית לכך.

הגרסה העובדת הראשונה של S נבנתה בשנת 1976 ורצה במערכת ההפעלה GCOS. בעת הזו, הייתה השפה החדשה חסרת שם. בין ההצעות לשם השפה היו SCS (באנגלית: Statistical Computing System) ו-ISCS (באנגלית: Interactive Statistical Computing System).

שם נוסף שהוצע לשפה הישנה היה SAS (באנגלית: Statistical Analysis System), אך הוא היה כבר תפוס (ראו SAS).

בשנת 1980 הופצה הגרסה הראשונה של S מחוץ למעבדות בל. בשנת 1981 הפכו גרסאות המקור שלה לזמינות.

בשנת 1984 פרסם צוות המחקר של מעבדות בל שני ספרים: "S :. An Interactive Environment for Data Analysis and Graphics ו-"Extending the S System".

בנוסף, באותה השנה קיבל קוד המקור של S רישיון באמצעות תאגיד התקשורת האמריקני AT&T למכירה למטרות חינוכיות ומסחריות.

### שפת S החדשה ("New S")
בשנת 1988, נערכו שינויים רבים ב-S ובתחביר השפה שלה (ב-Syntax).

באותה שנה פורסם הספר: "The New S Language" כדי להציג את חידושי השפה, כגון המעבר מתוכנות מאקרו למתודות.

משתמשים רבים התקשו במעבר לשפת S החדשה, מאחר שהיו צריכים לשנות את תוכנות המאקרו שלהן כדי לעבור אליה.

שינויים רבים אחרים התבצעו ב-S, כמו השימוש ב-X11 ובשפת התכנות Postscript, כתיבה מחדש של פונקציות פנימיות מ-Fortran ל-C והשימוש בפורמט נקודה צפה.

שפת S החדשה דומה מאוד לגרסאות חדשות של R ו-S-PLUS.

### S4
הגרסה החדשה ביותר של S נקראת S4, והיא פורסמה בשנת 1998. היא מכילה מאפיינים מתקדמים של תכנות מונחה-עצמים.

מחלקות ב-S4 שונות באופן בולט מהמחלקות בגרסת S3.

## לקריאה נוספת
* [S programming Language](https://web.archive.org/web/20200714002845/https://en.bmstu.wiki/S_(programming_language)), Bauman National Library 

## קישורים חיצוניים
* The S system, באתר Wayback Machine

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שפות תכנות
קטגוריה:סטטיסטיקה
יחסי איסלנד–מקסיקו

[ממוזער|[נשיא מקסיקו אנריקה פניה נייטו (מימין) נפגש עם שגריר איסלנד גייר הארדה, 2017]]
**יחסי איסלנד–מקסיקו** הם היחסים הדו-צדדיים בין איסלנד לבין המדינות המקסיקניות המאוחדות. שתי המדינות הן חברות הדדיות בארגון לשיתוף פעולה ולפיתוח כלכלי, האומות המאוחדות וארגון הסחר העולמי.

## היסטוריה
איסלנד ומקסיקו כוננו יחסים דיפלומטיים ב-24 במרץ 1964. היחסים הראשוניים בין שתי המדינות היו מוגבלים. בשנת 1985 ראש ממשלת איסלנד סטינגרימור הרמנסון היה הראשון שביקר במקסיקו ונפגש עם נשיא מקסיקו מיגל דה לה מדריד. מאז, היו ביקורים אחרים רמי דרג של פוליטיקאים איסלנד במקסיקו.

ב-1 בפברואר 1999 ערך ראש ממשלת איסלנד דוד אודסון ביקור רשמי במקסיקו ונפגש עם נשיא מקסיקו ארנסטו סדייו. במהלך ביקורו דנו שני המנהיגים בהסכם סחר חופשי בין מקסיקו לאזור הכלכלי האירופי (הכולל את איסלנד). שני המנהיגים גם הסכימו לעבוד בצמוד להגדלת אירועי הסחר, התיירות, התרבות והחינוך בין שתי המדינות וראש ממשלת איסלנד הודיע כי איסלנד תשקיע יותר במקסיקו, במיוחד בעיר גואימס  שבסונורה.

ב-24 באוקטובר 2007 אלברט יונסון, שגריר איסלנד בוושינגטון די. סי., הציג את תעודותיו הדיפלומטיות בארמון הלאומי במקסיקו סיטי. לאחר הטקס דנו נשיא מקסיקו פליפה קלדרון והשגריר יונסון במצב הנוכחי ביחסי איסלנד–מקסיקו. שתיהן רצו לחזק את הסחר הדו-צדדי והנשיא קלדרון איחל ששתי המדינות ישתפו פעולה בנושא אנרגיה וזכויות דיג.

במרץ 2008, נשיא איסלנד, אולפור רגנר גרימסון, ערך ביקור ממלכתי במקסיקו ונפגש עם נשיא מקסיקו פליפה קלדרון. שרת החינוך האיסלנדית, ת'ורגרד'וד קתרין גונארסדוטיר , ליוותה את הנשיא ואת הגברת הראשונה של איסלנד דורית מוסאיוף בטיול. עוד השתתפו חברי משרד החוץ האיסלנדי ומשרד הנשיאות, כמו גם משלחת סחר. הנשיא גרימסון פנה לתושבי מקסיקו ב-11 במרץ 2008 ואמר:

בנובמבר 2017 נערכה ברייקיאוויק הפסגה העולמית השנתית שח הפורום העולמי של נשים ומנהיגות בפוליטיקה. משלחת מקסיקנית נכחה באירוע בהובלת הסנטורית המקסיקנית מריה דל רוסאריו גוסמאן אבילס.

## ביקורים רמי דרג
**ביקורים רמי דרג מאיסלנד למקסיקו**
* ראש הממשלה סטינגרימור הרמנסון (1985)
* ראש הממשלה דוד אודסון (1999)
* נשיא המדינה, אולפור רגנר גרימסון (1998, 2004, 2008)

**ביקורים רמי דרג ממקסיקו לאיסלנד**
* הסנטור מריה דל רוסאריו גוסמאן אבילס (2017)

## הסכמים דו צדדיים
שתי המדינות חתמו על כמה הסכמים דו-צדדיים כמו הסכם לחקלאות; הסכם לקידום והגנה הדדית של השקעות; הסכם להימנעות ממיסוי כפול ולמניעת העלמות מיסים בענייני מס הכנסה ומזכר הבנות לחיזוק וקידום שיתוף פעולה טכני דו צדדי בפיתוח גאותרמי.

## יחסי סחר
בשנת 2001 חתמה מקסיקו על הסכם סחר חופשי עם איגוד הסחר החופשי האירופי, הכולל את איסלנד, ליכטנשטיין, נורווגיה ושווייץ. בשנת 2018 הסתכם הסחר הדו צדדי בין איסלנד למקסיקו ב-23 מיליון דולר. הייצוא העיקרי של איסלנד למקסיקו כולל: מכונות וציוד; יחידות בקרה או מתאמים; תכשירים ושמורות דגים אחרים; ומעגלים מודולריים. הייצוא העיקרי של מקסיקו לאיסלנד כולל: סילוק כפור או ערפל מהסוגים המשמשים ברכב מנועי; מכשירי טלוויזיה למערכות טלוויזיה במעגל סגור; בירה מאלט ושומנים מן החי ושמן דגים, למעט בקלה וכריש. בין 1999 ל-2017 השקיעו חברות איסלנד במקסיקו 6 מיליון דולר.

## נציגויות דיפלומטיות
* איסלנד מוסמכת למקסיקו משגרירותה בוושינגטון די. סי., ארצות הברית ומחזיקה בקונסוליית כבוד בסן פרנסיסקו דה קמפצ'ה.
* מקסיקו מוסמכת לאיסלנד משגרירותה בקופנהגן, דנמרק ומחזיקה בקונסוליית כבוד ברייקיאוויק.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עוד סיפור

**עוד סיפור** הוא אלבום הסולו הרביעי של יוני רכטר, שיצא לאור בשנת 2002.

האלבום מחולק למעשה לשלושה חלקים ול"אפילוג". שותפיו העיקריים לאלבום היו שלום ויינשטיין, שכתב חלק נכבד מהטקסטים, ואהרוני בנארי שהיה שותף לעיבודים וניגן בגיטרות (וזוהי הפעם הראשונה שרכטר משתף מוזיקאי נוסף בעיבודים שבאלבומיו).

## רשימת רצועות

## קרדיטים
*סקסופון - גורי אגמון
*קולות - גילה חסיד, רויטל כהן, שרון אוריאן
*עיבודים - אהרוני בנארי (שירים 4,5), יוני רכטר (שירים 1–4, 6-14)
*שירה - אהרוני בנארי, עמית עמרמי, רוני אלטר, גילת גוב, דנה גרובר, הדס עמרמי, נועה בן-שמחון, נירה, שלום ויינשטיין
*גיטרה בס - אלון נדל
*תופים - ז'אן פול זימבריס
*גיטרות - אהרוני בנארי
*כלי הקשה - ג'וקה פרפיניאן, אורן בלבן
*סקסופון טנור - אלי דג'יברי, מיטשל רוזן
*טרומבון - עידן וליש
*חצוצרה - אבישי כהן
*פסנתר, קלידים, שירה - יוני רכטר
*ייעוץ אומנותי - יהודה עדר
*ניהול אמנותי - אורלי דוקטורי סדובניק
*מאסטרינג - יעקב מורנו
*יועץ מוזיקלי - שלום ויינשטיין
*עיצוב עטיפה - מיכל לויט

## קישורים חיצוניים
* בגובה העיניים, באתר של יוני רכטר

קטגוריה:אלבומי יוני רכטר
קטגוריה:אלבומים בעברית
קטגוריה:אלבומי חברת הד ארצי
יחסי בולגריה–מקסיקו

**יחסי בולגריה–מקסיקו** הם היחסים הדיפלומטיים בין בולגריה למקסיקו. שתי המדינות הן חברות הדדיות באו"ם ובארגון הסחר העולמי.

## היסטוריה
בשנת 1936 חתמו גם בולגריה וגם מקסיקו על חוזה ידידות. יחסים דיפלומטיים בין שתי המדינות כוננו בעבר ב-6 בינואר 1938. בשנת 1941, במהלך מלחמת העולם השנייה, השעו שתי המדינות את היחסים הדיפלומטיים כאשר בולגריה הצטרפה להסכם המשולש (ברית צבאית בין מדינות הציר ובולגריה, בין השאר). במאי 1942 הכריזה מקסיקו מלחמה על מדינות הציר. היחסים הדיפלומטיים בין שתי המדינות חודשו ב-11 ביולי 1974. בשנת 1976 שתי המדינות פתחו שגרירויות קבועות בבירות זו של זו.

ביוני 1978 ערך נשיא מקסיקו חוסה לופס פורטייו ביקור רשמי בבולגריה. בשנת 1979 נשיא בולגריה טודור ז'יבקוב ערך ביקור הדדי במקסיקו. בשנת 1989 מקסיקו סגרה את שגרירותה בסופיה בגלל מעצורים כספיים. מאז נערכו היחסים בין שתי המדינות בעיקר בפסגות האו"ם. בנובמבר 2008 ערך נשיא בולגריה גאורגי פרבאנוב ביקור רשמי במקסיקו ונפגש עם נשיא מקסיקו פליפה קלדרון. בשנת 2018 חגגו שתי המדינות 80 שנה מאז כיננו יחסים דיפלומטיים.

## ביקורים רמי דרג
**ביקורים רמי דרג מבולגריה במקסיקו**
* הנשיא טודור ז'יבקוב (1979)
* הנשיא גאורגי פרבאנוב (2008)

**ביקורים רמי דרג ממקסיקו לבולגריה**
* הנשיא חוסה לופס פורטייו (1978)

## הסכמים דו צדדיים
שתי המדינות חתמו על כמה הסכמים דו-צדדיים כמו הסכם לשיתוף פעולה תיירותי (1980); הסכם של אמנה ליחסים קונסולריים (1986); הסכם לשיתוף פעולה מדעי וטכני (1994) והסכם לשיתוף פעולה תרבותי וחינוכי (1995). שתי המדינות גם הסכימו לקבוע פגישות ייעוץ מדיניות דו-צדדיות תקופתיות שלשמן נפגשו בשנת 2002, 2006, 2007 ו-2012.

## הגירה
אף על פי שמקסיקו לא הייתה יעד חשוב עבור מהגרים בולגרים; כמה מאות מהגרים מבולגריה היגרו למקסיקו במטרה לנסוע לארצות הברית באמצע שנות ה-60 לאחר שארצות הברית העבירה את חוק ההגירה והאזרחות משנת 1965 שביטל את מערכת המכסות על בסיס מקורות לאומיים. לאחרונה, בולגרים רבים, בעיקר נשים, מהגרים מבתיהם בעיקר עם ההבטחה לנסוע לארצות הברית, עם זאת, הם נשלחו למקסיקו שם הם נועדו להיות זונות ועבדי מין.

## יחסי סחר
בשנת 1997 חתמה מקסיקו על הסכם סחר חופשי עם האיחוד האירופי (הכולל את בולגריה). בשנת 2018 הסתכם המסחר בין בולגריה למקסיקו ב-131 מיליון דולר. הייצוא העיקרי של בולגריה למקסיקו כולל: משקעים מינרליים וכימיים, זרעי פרי, סרט לא חשוף וטקסטיל. הייצוא העיקרי של מקסיקו לבולגריה כולל: מחשבים, טלפונים ניידים ואלקטרוניקה אחרת. החברה הרב-לאומית המקסיקנית אמריקה מוביל פועלת בבולגריה.

## נציגויות דיפלומטיות
* בולגריה מחזיקה במקסיקו שגרירות במקסיקו סיטי.
* מקסיקו מוסמכת לבולגריה משגרירותה בבודפשט, הונגריה ומחזיקה קונסוליית כבוד בסופיה.

## הערות שוליים

קטגוריה:ערכים ללא קטגוריות פיזיות - יחסי חוץ
ימים מקוללים (סדרת טלוויזיה)

**ימים מקוללים** (ברוסית: **«Окая́нные дни»**) היא סדרה רוסית קומית שנוצרה על ידי המפיק סמיון סלפאקוב, צולמה בפורמט screenlife-אלמנך והופקה על ידי חברת קומדי קלאב הפקות. שני הפרקים הראשונים זמינים מ-11 ביוני 2020 בספק שירותי הזרמת מדיה Premier של גזפרום.

## עלילה
10 נובלות וסיפורים קצרים על אנשים הנמצאים בבידוד בית בעקבות מגפת COVID-19.

## שחקנים ודמויות

## הפקה
כל הסיפורים הקצרים צולמו באייפונים של השחקנים. לפני הצילומים, השחקנים דנו וביצעו חזרות באמצעות שירות זום.

ולדימיר יפיפאנצב צילם 4 גרסאות של הסצנות שלו עד שמצא את הסגנון הדרוש. במיוחד לצורך צילומי הנובלה "גוף הכאב" (חלק 7), השחקנית אולגה דיבצבה  שכרה דירה בסנקט פטרבורג.

## קישורים חיצוניים

* עמוד הסדרה, באתר Premier

## הערות שוליים

קטגוריה:סדרות קומדיה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:קומדי קלאב
קטגוריה:מגפת הקורונה בטלוויזיה
15 דקות (שיר)

"**15 דקות**" הוא פזמון שכתבו אסף אמדורסקי, יהלי סובול וסיון שביט, והלחין וביצע אסף אמדורסקי. השיר יצא לאור בשנת 1999.

## רקע
השיר נכלל באלבום "מנועים שקטים" שהוציא אמדורסקי בשנת 1999.

בעת כתיבתו נתקל אמדורסקי בקושי לסיים אותו. הוא הזמין את סובול ושביט לסייע לו לסיים לכתוב את השיר. בעזרתם נכתבו המילים לפזמון החוזר.

אף שהשיר נקשר ביעל בר זוהר, מחברי השיר הכחישו זאת.

שם האלבום "מנועים שקטים" לקוח משורה בשיר. בשנת 2003 הוציא אמדורסקי את אלבום האוסף הכפול "15 הדקות של אסף אמדורסקי".

## מצעדים

## קישורים חיצוניים
* 
* 

## הערות שוליים

קטגוריה:שירי אסף אמדורסקי
קטגוריה:שירים בעברית
קטגוריה:שירים על זמן
דיילי

**דיילי** (באנגלית: **Dailey, Daley, Daly**) הוא שם משפחה.

קטגוריה:שמות משפחה
זאב בר-סבר

**זאב בר-סבר (בורובסקי)** (1922 – 2 בינואר 2007) היה איש צבא ישראלי בדרגת אלוף-משנה, שפיקד על גדוד 58 במלחמת העצמאות והיה מפקד חטיבה 5. בצעירותו היה כדורגלן בהפועל פתח תקווה ולאחר שחרורו כיהן כיושב ראש התאחדות לכדורגל בישראל.

## ביוגרפיה
בר-סבר נולד וגדל בפתח תקווה, בנם של חיה וצבי בורובסקי. בנעוריו היה אתלט וכדורגלן מצטיין. מגיל 15 שיחק בקבוצה הבוגרת של הפועל פתח תקווה. הוא שימש קפטן הקבוצה אך פרש לאחר פציעה ברגלו.

כנער הצטרף לפעילות נוער בהגנה עבר אימוני קשר ומורס. הוא הצטרף למשטרת היישובים העבריים במהלך המרד הערבי הגדול ונטל חלק בנוטרות. היה חבר במנגנון הקבע של ארגון ההגנה, הדריך נשק כבד (מקלעים ומרגמות) ועסק בפיתוח נשק.

בפרוץ מלחמת העצמאות שימש מפקד נפת פתח תקווה, היה מפקד בפלוגה מסייעת והשתתף במבצע נחשון, פעולת יאזור וקרב ביאר עדס. שימש מפקד מחנה הטירונים והאימונים של חטיבת אלכסנדרוני בחי"ש. במאי 1948 התארגן סגל המחנה בראשותו לגדוד סיוע חטיבתי 34 שהפך לגדוד 58 בחטיבת גבעתי. השתתף בקרבות בלימת הצבא המצרי ובכיס פלוג'ה. הוא נפצע בראשו במהלך הקרבות באזור הר חברון וחזר לאחר כחודשיים, בסוף המלחמה שימש קצין מבצעים של חטיבה 7.

לאחר המלחמה שימש סגנו של מפקד החטיבה צבי צור, ושימש קצין אג"ם בפיקוד הדרום תחת משה דיין. הוא הדריך בבית הספר למג"דים, פיקד על בית הספר לחי"ר (בה"ד 3), סיים לימודים במחזור הראשון בפו"ם ושימש מדריך ראשי במכללה. במלחמת סיני היה במוצב הפיקוד העליון ולאחר כיבוש חצי האי סיני מונה למפקד במרחב שלמה. ב-1957 שימש סגן מפקד חטיבת גולני וב-1958 מונה לראש אכ"א פרט במטכ"ל. בשנים 1960–1964 שימש ראש מחלקת חיל רגלים במטה הכללי ובמקביל פיקד על חטיבה 5. הוא סיים לימודיו במחזור הראשון של המכללה לביטחון לאומי. ב-1964 נשלח לאוגנדה כראש משלחת צה"ל ומזכיר ראשון בשגרירות. ב-1968 פרש משירות הקבע.

לאחר שחרורו שימש מנהל האגף לעבודה סוציאלית בעיריית תל אביב-יפו. הוא שימש ראש תנועת הפועל בהתאחדות לכדורגל וב-1972, בעקבות דו"ח ועדת עציוני מונה ליושב ראש ההתאחדות, תפקיד בו כיהן במשך שנה. בנוסף כיהן כמנהל בחברת מקורות.

היה נשוי לרינה. בנם  היה קצין בחטיבת גולני ונהרג במלחמת יום הכיפורים.

## קישורים חיצוניים
* זאב בר-סבר באתר הפועל פתח תקווה

## הערות שוליים

קטגוריה:מפקדי חטיבה 5
קטגוריה:יושבי ראש ההתאחדות לכדורגל בישראל
קטגוריה:כדורגלני הפועל פתח תקווה
קטגוריה:לוחמי ההגנה
קטגוריה:נוטרים
קטגוריה:מפקדי גדודים במלחמת העצמאות
קטגוריה:עובדי עיריית תל אביב-יפו
קטגוריה:אלופי-משנה בצה"ל
קטגוריה:אנשי היישוב ילידי הארץ
קטגוריה:אישים הקבורים בבית הקברות קריית שאול
קטגוריה:אבות שכולים: חללי צה"ל
קטגוריה:חיילי צה"ל במלחמת סיני
קטגוריה:חיילי חטיבת גבעתי (תש"ח)
קטגוריה:חיילי חטיבה 7 במלחמת העצמאות
קטגוריה:ישראלים שנולדו ב-1922
קטגוריה:ישראלים שנפטרו ב-2007
פרדי (זמר)

**גאבור אלפרד פהרווארי** (בהונגרית: **Fehérvári Gábor Alfréd;** נולד ב-8 באפריל 1990), הידוע בשם הבמה **פרדי**, הוא זמר הונגרי. פרדי ייצג את הונגריה באירוויזיון 2016.

## קריירה
בשנת 2010 החל לשיר ולנגן בגיטרה במספר להקות קטנות. בסוף 2014, הופיע פרדי לראשונה בצורה מקצועית בגרסה ההונגרית של *Rising Star,* הוא הגיע לרביעייה האחרונה בעונה הרביעית של התוכנית והודח. לאחר התוכנית, הוציא סינגל ראשון שנכתב על ידי קלאי-סונדרס, (נציג הונגריה באירוויזיון 2014) השיר הצליח בהונגריה והפך לאחד מלהיטי הקיץ במדינה בשנת 2015. ב-2015 הופיע לראשונה תחת שם הבמה החדש שלו "**פרדי"**.

בפברואר 2016, זכה ב-A Dal 2016, התוכנית בה בוחרים את נציג הונגריה לאירוויזיון ובכך נבחר לייצג את מדינתו באירוויזיון 2016, עם השיר Pioneer- חלוץ. ב-10 במאי 2016, הופיע פרדי בחצי הגמר הראשון של התחרות אשר נערך בסטקהולם, שוודיה, הוא סיים במקום הרביעי מתוך 18 מדינות כשהוא מקבל 197 נקודות ומעפיל לגמר. במופע הגמר, אשר נערך ב-14 במאי, הופיע בשיר מספר 5, בסיום הערב מוקם פרדי במקום ה-19 מתוך 26 נקודות כשהוא מקבל 108 נקודות.

ב-2018 זכה פרדי ב-Sztárban sztár hatodik évad, תחרות שירה הונגרית.

ב-2019 היה מועמד לאיש השנה של פלייבוי בקטגוריית "מבצע" וזכה.

## משפחתו
סבו של פרדי הוא הכדורגלן ומאמן הכדורגל ההונגרי, אלפרד פהרווארי  (1925–2007).

## קישורים חיצוניים

## הערות שוליים

קטגוריה:זמרים הונגרים
קטגוריה:משתתפי אירוויזיון 2016
קטגוריה:נציגי הונגריה באירוויזיון
קטגוריה:הונגרים שנולדו ב-1990
נמרוד ציבולסקי

**נמרוד ציבולסקי** (נולד ב-21 ביולי 1981) הוא קצין בצה"ל בדרגת אלוף-משנה, אשר מכהן כראש מחלקת מבצעים באגף המבצעים. קודם לכן שימש מפקד חטיבת האש 282 ומפקד עוצבת אדירים.

## ביוגרפיה
ציבולסקי התגייס לצה"ל בנובמבר 1999 והשתבץ בחיל התותחנים ביחידת מורן, במהלך מסלול ההכשרה לחם במסגרת האינתיפאדה השנייה.

בסיום קורס הקצינים חזר ליחידת מורן, פיקד על מחלקה והוביל אותה במבצע חומת מגן.

בהמשך שירת כקצין מבצעים וכמפקד קורס הקצינים ביחידה.

בשנת 2004 יצא למלט"ק וסיים כמצטיין המכללה בשנת 2006.

בשנים 2006–2008 שירת כמ"פ ביחידת מיתר (427), במהלכה לחם בגזרת עזה והיה ממקימי חופת האש באוגדת עזה.

בשנים 2008–2009 שימש כקצין אג"ם של יחידה 427 והשתתף במבצע עופרת יצוקה.

בשנת 2009 מונה לסגן מפקד יחידת מורן במהלכה הוביל את היחידה בקליטת אמל"ח חדש והיה סגן מפקד היחידה עד שנת 2011.

בשנים 2011–2012 יצא ללימודי תואר שני באוניברסיטת בן-גוריון.

בין השנים 2012–2013 היה קצין אג"ם במפקדת תותחנים בפיקוד הצפון.

לאחר מכן, בשנים 2013–2014 יצא לקורס פיקוד ומטה.

כאשר סיים את הקורס מונה לקצין אג"ם באגד ארטילרי 214 והשתתף במבצע צוק איתן.

מיד אחרי המבצע מונה למפקד גדוד 405 ופיקד לראשונה על מסגרת מהמערך הקני.

במהלך כהונתו הגדוד זכה במספר הצטיינויות - הצטיינות על פעילות מבצעית באוגדת איו"ש - בחטמ"ר בנימין ואפרים ובפעולת הגדוד במבצע "שמש חורפית" ו"חוט להט".

בסיום תפקידו כמג"ד עבר להיות ראש ענף קצינים במחנה שבטה.

בשנת 2018 מונה לסגן מפקד אגד ארטילרי 215.

בשנת 2019 הועלה לדרגת אל"ם ומונה למפקד עוצבת אדירים.

בנובמבר 2020 מונה למפקד חטיבת האש 282 וכיהן בתפקיד עד 20 ביוני 2023.

ב-6 בספטמבר 2022 פורסם מינויו לתפקיד ראש מחלקת מבצעים באגף המבצעים.

## פרטים נוספים
ציבולסקי נשוי לאורה ואב לשלושה, בעל תואר ראשון בהיסטוריה ותואר שני במנהל עסקים.

## קישורים חיצוניים

* 

## הערות שוליים

קטגוריה:מפקדי גדודים בחטיבה 282
קטגוריה:מפקדי עוצבת אדירים
קטגוריה:מפקדי אגד ארטילרי 282
קטגוריה:אלופי-משנה בצה"ל
קטגוריה:בוגרי אוניברסיטת בן-גוריון בנגב
קטגוריה:ראשי מחלקת המבצעים
קטגוריה:ישראלים שנולדו ב-1981
איתמר לסרי

**איתמר לסרי** הוא קצין בצה"ל בדרגת תת-אלוף, המשמש כראש חטיבת תורה והדרכה באגף המבצעים בצה"ל.

## ביוגרפיה
לסרי התגייס לצה"ל ושובץ בחיל התותחנים. לאחר שהועלה לדרגת סא"ל מונה למפקד יחידת מיתר בין השנים 2014–2016. לאחר מכן היה קצין המבצעים של פיקוד הצפון בין השנים 2016–2018. בשנת 2018 הועלה לדרגת אל"ם ומונה למפקד עוצבת התקומה, וכיהן בתפקיד עד שנת 2020. באפריל 2020 מונה למפקד עוצבת קלע דוד וביולי 2022 התמנה לראש מחלקת התכנון בחטיבת המבצעים.

ב 4 באוגוסט 2024 סוכם לתפקיד ראש חטיבת התורה וההדרכה בדרגת תת-אלוף, תפקיד אליו נכנס בסוף אוקטובר 2024.
## קישורים חיצוניים
;מפרי עטו: 
* 

## הערות שוליים

קטגוריה:מפקדי יחידת מיתר
קטגוריה:מפקדי אגד ארטילרי 213
קטגוריה:מפקדי עוצבת קלע דוד
קטגוריה:מפקדי עוצבת התקומה
קטגוריה:ישראלים שנולדו במאה ה-20
הנער מברוקלין

**הנער מברוקלין** (באנגלית: **The Kid from Brooklyn**) הוא סרט קומדיה מוזיקלי אמריקאי עם דני קיי ווירג'יניה מאיו בתפקידים הראשיים.

זה רימייק של הסרט "The Milky Way" (שביל החלב) משנת 1936 בכיכובו של הרולד לויד שהוא עיבוד למחזה בשם זה משנת 1934 של לין רות והארי קלורק.

העלילה היא על חלבן שהופך להיות אלוף באגרוף. בסרט יש קטעי שירה וריקודים. זימרתן של וירג'יניה מאיו וורה-אלן מדובבת. דני קיי שר בקולו ומבצע את אחד הקטעים המפורסמים שלו - "פבלובה", קטע קומי על בלט.

## תקציר העלילה
בארני סאליבן (דני קיי) עובד כחלבן ב"מחלבות החמניה" בניו יורק. הוא מחלק בקבוקי חלב בעזרת עגלה עם סוסה. יום אחד סוסתו נשכבת על הכביש כשהיא בהריון. בארני מתחיל לצעוק וכולם זורקים עליו חפצים חוץ מבחורה שמזמינה אותו לחדרה ונותנת לו להשתמש בטלפון לבקשת עזרה מווטרינר. הבחורה מציגה עצמה בשם פולי (וירג'יניה מאיו), זמרת מובטלת. לבארני יש אחות בשם סוזי (ורה-אלן) שעובדת כזמרת ורקדנית במועדון ובארני מבקש דרכה למצוא עבודה לפולי.

לאחר הופעה נתקלת סוזי בשני גברים, ספיד וספיידר. ספיד (סטיב קוקרן) הוא אלוף העולם באגרוף במשקל בינוני וספיידר (ליונל סטנדר) הוא המאמן ושומר הראש שלו. ספיד מתחיל להטריד את סוזי ובארני נקלע למקום. מתפתחת קטטה וספיידר מתכונן להכות באגרוף את בארני אך בארני מומחה בהתחמקות ומכת האגרוף פוגעת בספיד שנופל. אנשים מתקהלים ומשתאים על בארני שהפיל בנוק אאוט את אלוף העולם ועד מהרה זה מתפרסם בכל העיתונים.

גבי (וולטר אבל) האמרגן של ספיד כמעט יוצא מדעתו אך מזכירתו אן (איב ארדן), מציעה לו למנף את העובדה שבארני "הביס" את האלוף ולהפוך אותו לאלוף אגרוף בשם "טייגר סאליבן". ספיידר מתחיל לאמן את בארני אך זה לא הולך. לבסוף מציעה אן לבארני להתאגרף בקצב ולס הדנובה הכחולה ובארני מקבל זאת.

כעת יוצא בארני למסע בכל רחבי ארצות הברית הוא רק אינו יודע שכל התחרויות האלה "מכורות" כדי שהוא יזכה. הוא הופך לתרנגולת שמטילה ביצי זהב. בעל המחלבות מר אוסטין (קלרנס קולב) קונה את החוזה שלו מגבי ב-50.000 דולר. בארני הופך לידוען ואשת החברה גב' למוין (פיי ביינטר) מארגנת תחרות שהכנסותיה יהיו למען ילדים נזקקים. בארני צריך להילחם נגד האלוף ספיד (שהפך בינתיים לחברה של סוזי) אך לא יודע שהפעם התחרות היא "אמיתית".

ביום התחרות נכנס בארני לאולם שבידיו סייח צעיר כקמע. הסייח צולף בזנבו על ספיד וזה נופל ומתעלף. ספיידר נותן לו בטעות כדורי שינה. בתחרות הוא ישנוני ובארני מנצח אותו. גבי שהימר על ספיד, נוגס בכובעו.

מר אוסטין מורה לבארני לעזוב את האגרוף וממנה אותו לשותף בכיר במחלבות.

## צוות השחקנים

## קישורים חיצוניים

* דני קיי מנצח באיגרוף בסרט ה"הנער מברוקלין", באתר יוטיוב

קטגוריה:סרטי 1946
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטים מבוססי מחזות
קטגוריה:סרטי אגרוף
קטגוריה:סרטים מוזיקליים אמריקאיים
קטגוריה:סרטי דני קיי
Greatest Hits (אלבום של גלוריה אסטפן)

**Greatest Hits** (בעברית: **אוסף הלהיטים**) הוא אלבום להיטים של הזמרת גלוריה אסטפן אשר יצא ב-30 באוקטובר 1992 על ידי אפיק רקורדס. האלבום הכיל אוסף של שירים באנגלית משני אלבומי הסולו הראשונים שלה ומאלבומים עם להקתה לשעבר Miami Sound Machine. בנוסף הוא גם הכיל מספר שירים שלא שוחררו קודם לכן. השירים באלבום זכו לעיבודים בסגנון רוק רך עם השפעות של מוזיקה לטינית ומוזיקת דאנס.

## סינגלים
הסינגל הראשון ששוחרר מהאלבום היה השיר "Always Tomorrow", שיר חדש שלא שוחרר קודם לכן ויצא במקביל ליציאת האלבום אך לא זכה להצלחה כאשר הגיע למקום ה-81 בלבד בארצות הברית ולמקום ה-63 באירופה. הסינגל השני היה השיר "I See Your Smile", שיר מקורי נוסף אך גם הוא לא זכה להצלחה כאשר הגיע למקום ה-48 בלבד בארצות הברית ולמקום ה-49 בקנדה. הסינגל השלישי והאחרון מהאלבום היה השיר "Go Away" אשר גם הוא לא זכה להצלחה כאשר לא הצליח להיכנס בכלל למצעד האמריקאי אך הגיע למקום ה-13 בבריטניה.

באירופה וקולומביה שוחררה מחרוזת הרמיקסים "Miami Hit Mix", כסינגל הרביעי והאחרון מהאלבום וזכתה להצלחה בקולומביה כאשר הגיע למקום ה-7 במדינה וזכתה להצלחה במספר מדינות באירופה. לכל שלושת הסינגלים הראשונים צולמו קליפים.

## רשימת רצועות

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומי אוסף באנגלית
קטגוריה:אלבומים שהופקו על ידי אמיליו אסטפן
קטגוריה:אלבומי חברת אפיק רקורדס
Mi Tierra

**Mi Tierra** (בעברית: **מולדתי**) הוא אלבומה השלישי של הזמרת גלוריה אסטפן אשר יצא לאור ב-22 ביוני 1993, על ידי אפיק רקורדס. האלבום הופק על ידי בעלה אמיליו אסטפן ובניגוד לשני אלבומיה הראשונים הכיל שירים בספרדית בלבד ומבחינה מוזיקלית שם דגש על שורשיה הקובניים.

האלבום מכיל בעיקר ז'אנרים מהמוזיקה הקובאנית כמו בולרו, דאנסון וסאן. האלבום הושפע ממגוון רחב של מוזיקאים לטינים ביניהם טיטו פואנטה, ארטורו סנדובל ועוד.

בנוסף לכך, נחשב האלבום לראשון בהיסטוריה שהצליח לכבוש את פסגת מצעד האלבומים הלטיניים.

## הצלחה
למרות שהיה בספרדית האלבום זכה להצלחה בינלאומית. הוא הגיע למעמד פלטינה בארצות הברית על מכירות של 1.2 מיליון עותקים, הישג שהיה נחשב לחסר תקדים לאור העובדה שהאלבום היה בשפה הספרדית ואלבומים בשפות זרות לא זכו להצלחה כבירה בארצות הברית.

בספרד האלבום זכה להצלחה אדירה גם כן כאשר מכר מיליון עותקים ובכך הגיע למעמד של 10 פלטינות. בנוסף גם הגיע למעמד של פלטינה משולשת במקסיקו, פלטינה כפולה בארגנטינה ופלטינה בהולנד. נכון לשנת 2006 מכירות האלבום הגיעו ל-8 מיליון עותקים הישג אשר נחשב לחסר תקדים.

## ביקורות וסינגלים
האלבום זכה לביקורות חיוביות ממבקרי המוזיקה אשר שיבחו את הפקת השירים וקולה של אסטפן. האלבום זיכה אותה בפרס גראמי בקטגוריית: "האלבום הטרופי הלטיני הטוב ביותר". מתוך האלבום יצאו 7 סינגלים ביניהם שיר הנושא, "Con Los Años Que Me Quedan" ,"Tradición" ועוד.

## רשימת רצועות

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומים בספרדית
קטגוריה:אלבומים שהופקו על ידי אמיליו אסטפן
קטגוריה:זוכי פרס גראמי לאלבום הטרופי הלטיני הטוב ביותר
קטגוריה:אלבומי פלטינה בארצות הברית
קטגוריה:אלבומי חברת אפיק רקורדס
הדוכס (סרט, 2020)

**הדוכס** (באנגלית: **The Duke**) הוא סרט דרמה קומית בריטי משנת 2020 בבימויו של רוג'ר מישל, מתוך תסריט של ריצ'רד בין וקלייב קולמן. בסרט מככבים ג'ים ברודבנט, הלן מירן, פין וייטהד, מת'יו גוד ואנדרו פרקר.

בכורת הסרט הייתה בפסטיבל הסרטים של ונציה ב-4 בספטמבר 2020, והוא צפוי לצאת בהפצה מורחבת במהלך 2022.

## תקציר העלילה
בשנת 1961, בניוקאסל שבצפון אנגליה, קמפטון בנטון, הוא נהג מונית מובטל, בן 60, ולו שני בנים בוגרים ללא עבודה קבועה הפועלים לעיתים גם בשולי ההחוק. תאונת אופניים בה קיפחה בתו את חייה לפני 13 שנים, יצרה נתק בינו ובין אשתו המסרבת להתייחס לאסון. קומפטון הוא סוג של דון קישוט המאמין בסולידריות חברתית ונאבק בדרישה השלטונית שישלם אגרת טלוויזיה, בטענה שהמדינה צריכה לתמוך בפטור מאגרה לפנסיונרים כיוון שלטענתו הטלוויזיה היא אמצעי חברתי המונע מהם בדידות. הוא משכנע את אשתו, המתנגדת לכל פעולותיו, כי ייסע ליומיים ללונדון כדי לשכנע את חברי הפרלמנט בצדקת רעיונו, ולאחר מכן ימצא סוף סוף עבודה קבועה ויחזיק בה.

עם שובו מלונדון מתברר לצופים כי בנטון גנב את ציורו של גויה ובו דיוקן של הדוכס מוולינגטון, מהגלריה הלאומית בלונדון. הציור זכה קודם לכן לפרסום באמצעי התקשורת הבריטיים כיוון שנרכש על ידי הממלכה עבור המוזיאון בסכום שיא של 140 אלף לירות שטרלינג. הוא שולח דרישות כופר בהן אומר שיחזיר את הציור בתנאי שהממשלה תשקיע יותר בטיפול בפנסיונרים. חוקרי המשטרה עומדים אובדי עצות מול הגניבה ובמקביל, בניוקאסל מסתבכת העלילה כשלעוד בני משפחה מתבררת תמונת המצב.

## שחקנים ודמויות
* ג'ים ברודבנט בתפקיד קמפטון בנטון
* הלן מירן בתפקיד דורותי בנטון
* פין וייטהד בתפקיד ג'קי בנטון
* מת'יו גוד בתפקיד הסנגור ג'רמי האצ'ינסון
* אנה מקסוול מרטין בתפקיד גברת גאולינג
* איימי קלי בתפקיד איירין, חברתו של ג'קי בנטון
* ג'ק בנדיירה בתפקיד קני בנטון
* ג׳ושוע מקגוויר בתפקיד עוזר הסנגור
* שארלוט ספנסר בתפקיד פאמי, חברתו של קני בנטון
* ג'ון הפרנן בתפקיד התובע
* שאן קליפורד בתפקיד ד"ר אנסוורת' - מומחית לכתב היד המסייעת למשטרה

## הפקה
באוקטובר 2019 הוכרז כי סרט על גנבת "דיוקנו של הדוכס מוולינגטון" בשנת 1961 נמצא בפיתוח, כשג'ים ברודבנט מככב בתור הגנב קמפטון בנטון והלן מירן מגלמת את אשתו. רוג'ר מישל נשכר לביים. פין וייטהד הצטרף חודש לאחר מכן.

הצילומים החלו בינואר 2020, כאשר מת'יו גוד הצטרף לצוות השחקנים.

## הפצה
הסרט יצא לאקרנים בבריטניה ב-6 בנובמבר 2020.

## קישורים חיצוניים

* 

#### ביקורות
* 
* 
* 

## הערות שוליים

קטגוריה:סרטי קומדיה בריטיים
קטגוריה:סרטים באנגלית
קטגוריה:סרטי פשע בריטיים
קטגוריה:סרטים בריטיים משנת 2020
קטגוריה:לונדון בקולנוע
קטגוריה:סרטי 2020
קטגוריה:סרטי דרמה קומית
בית ממכר עתיקות (סרט, 1911)

**בית ממכר עתיקות** (באנגלית: **The Old Curiosity Shop**) הוא סרט אילם קצר אמריקאי משנת 1911 שיצא בהפקת חברת ת'נהאוזר. הסרט הוא עיבוד של הרומן "בית ממכר עתיקות" מאת צ'ארלס דיקנס, שיצא לאור ב-1841. הסרט היה מוגבל לצילום בסליל יחיד. העלילה מתמקדת בסבא שמהמר ומוביל את משפחתו לעוני, וההשלכות של מעשיו מביאות לבסוף למותה של נל הקטנה, נכדתו. ב-2012 אושר שהסרט הוא הפקה של ת'נהאוזר בהקרנה שלו בפסטיבל הסרטים האילמים של פורדנונה. קמילה אליוט הזכירה את הסרט בספרה "Rethinking the Novel/Film Debate" משנת 2003 בשם "נל הקטנה".

## תקציר עלילה
הסרט הוא עיבוד של הרומן "בית ממכר עתיקות" מאת צ'ארלס דיקנס. סבא מהמר ומפסיד את כל רכושו. הוא אוהב את נכדתו, נל הקטנה, ורוצה להעניק לה חיי מותרות. הוא פונה להימורים כדי להרוויח כסף, באמונה נחרצת שהמזל יאיר לו פנים. אבל הוא מפסיד את כל כספו, ונל חוששת שהוא יילקח לבית מחסה לחולי נפש. בלילה נל והסבא מצליחים לברוח מביתם, ומוצאים מקלט אצל גברת ג'ארלי. הסב, שעדיין מאמין שיוכל להרוויח כסף בהימורים, גונב מנל את כל כספה, ומפסיד אותו. הסבא נאלץ לגנוב כדי להחזיר את חובותיו, אבל נל מתערבת והשניים שוב בורחים. נל התשושה והחולה פוגשת מנהל בית ספר טוב לב, ופונה אליו בבקשת עזרה. היא נופלת לרגליו חסרת הכרה. המנהל מכניס את השניים לביתו, אבל מאוחר מדי מכדי להציל את נל, והיא מתה. ימים אחדים אחר כך נמצא הסבא שבור הלב שוכב מת על קברה.

## צוות השחקנים
* פרנק ה. קריין – הסבא
* מארי אליין – נל הקטנה
* הארי בנהאם
* מרגריט סנואו
* אלפונס את'ייר
* ויליאם באומן

## הפקה
הסרט הוא עיבוד מקוצר של הרומן של דיקנס. המבקרים הדגישו במיוחד את תשומת הלב לפרטים בהתחשב במגבלות של הפורמט שהוגבל לסליל אחד בלבד. האווירה בסרט וגילום הדמויות נראה טבעי, פרט לצילומי החוץ. במאי הסרט היה בארי או'ניל, אבל אין קרדיט לתסריטאי ולצלם.

הסרט אינו העיבוד הראשון של "בית ממכר עתיקות", ב-1909 הופק סרט בשם זה בחברת אולפני אסאניי (Essanay Studios).

## קישורים חיצוניים

## הערות שוליים

קטגוריה:סרטים המבוססים על בית ממכר עתיקות
קטגוריה:סרטי 1911
קטגוריה:סרטי שחור-לבן אמריקאיים
קטגוריה:סרטי דרמה אמריקאיים
פרסי Muz-TV

**פרס הטלוויזיה הלאומי השנתי בתחום המוזיקה הפופולרית של Muz-TV** ידוע יותר כ-**פרסי Muz-TV** (ברוסית: **Премия Муз-ТВ**) הוא פרס מוזיקלי המוענק על ידי ערוץ המוזיקה הרוסי Muz-TV מאז 2003. רשימת המועמדים מורכבת על בסיס החלטה של חבר המושבעים, וצופים המצביעים באתר הרשמי של הפרס.

טקס הענקת הפרסים מתקיים בקומפלקס הספורט אולימפיסקי. בשנת 2011 הוא נערך גם בהיכל הקרח בסנקט פטרבורג. בכל שנה מפגיש טקס חלוקת הפרסים המוזיקליים עשרות אלפי צופים. הפרס מלווה במופע קונצרטים בהשתתפות אמנים מועמדים וכוכבי אורח. בין האחרונים יש גם אורחים מיוחדים - כוכבים ברמה עולמית: כריסטינה אגילרה, קייטי פרי, ג'ניפר לופז, 50 סנט, שרון סטון, 30 Seconds to Mars, טוקיו הוטל, סם 41, הפוסיקט דולז ועוד.

## זוכי הפרס

## קישורים חיצוניים

*  

## הערות שוליים

Muz-TV
אכיורה

**אכיורה** (שם מדעי: Echiura, מיוונית: Εχίουρα) היא תת-מחלקה של בעלי חיים הכוללת 240 מינים לפחות. תיאור מדעי של אחד המינים בתת-מחלקה זאת התפרסם כבר בשנת 1766 על ידי חוקר הטבע פטר סימון פאלאס, אולם לתת-המחלקה עצמה ניתן שם רק בשנת 1940, והמינים בה סווגו קודם לכן בתולעי אדמה. משמעות השם המדעי של תת-מחלקה זו הוא "זנב קוץ", עקב מערכת של קרסים בקצה האחורי של גופן. במראם דומות תולעי האכיורה לתולעים סיפוניות.

## מידע כללי
אורכן של תולעי האכיורה נע בין סנטימטר אחד לכמעט שני מטר. צורת הגוף של התולעים בדרך כלל גלילית עם שני אזורים רחבים יותר המופרדים באזור צר יותר. לתולעי האכיורה אין מערכת נשימה ברורה וחלק מהמינים חסרי מערכת כלי הדם. הדם שלהן הוא למעשה חסר צבע, אף על פי שחלק מהמוגלובין מכיל תאים הנמצאים בתוך נוזל קולוממית של חלל הגוף הראשי. בקצה האחורי של גופן יש מערכת קרסים. תולעי האכיורה יכולות לנוע על פני השטח על ידי הרחבת החדק תוך כדי אחיזה בחפץ מסוים ולאחר מכן הם מושכות את גופם קדימה. הן ניזונות בעיקר מחיידקים ומפלנקטון.

רוב תולעי האכיורה חיות באוקיינוסים (בעיקר באוקיינוס האטלנטי), במים רדודים עד מים בעומק 3,000 מטרים. הן שוכנות במחילות, בראשי אלמוגים ובנקיקי סלע. תולעי האכיורה משמשות כמקור מזון במזרח אסיה ובדרום-מזרח אסיה.
ממוזער|תולעי האכיורה כמאכל בדרום קוריאה

## מיון
תת-מחלקה זו מחולקת לשתי סדרות ובהן חמש משפחות וכ-240 מינים.
*סדרה: בונאליידה (Bonelliidae)
**משפחה: בונזיים (Bonelliidae)
**משפחה: אידיתיים (ikedidae)
*סדרה: Achiurida
**משפחה: אכויריתיים (Achiuridae)
**משפחה: Thaiassematidae
**משפחה: אורצ'יניים (Urechidae)

## קישורים חיצוניים

* 

קטגוריה:רב-זיפיות
אנדרטת משבר לתקווה

**אנדרטת מִשֶבֶר לתקווה** היא אנדרטה הניצבת ביער המגינים שבקרבת לטרון. היא מנציחה את שמותיהם של 436 לוחמים, אנשי נצר אחרון - שהיו שריד אחרון למשפחתם שנספתה בשואה ונפלו בקרבות מלחמת העצמאות.

## האנדרטה
האנדרטה ממוקמת בשטח פתוח בסמוך לשוליו של יער המגינים. היא הוקמה בנקודה הצופה אל עמק איילון ולטרון, שדות קרב שבהם נפלו חיילי צה"ל ניצולי שואה רבים.

במרכז האנדרטה ניצב עץ זית, ששלושה סלעים טבעיים זקופים סדורים ברווחים שווים על גבי מעגל דמיוני העובר סביבו. בין שלושת הסלעים לבין גזע העץ הוצבו לוחות אבן חלקים שעל גבי צידי כל אחד מהם נחרתו שמות החללים. השמות מסודרים בקבוצות לפי ארצות מוצאם של הנופלים. העץ הצומח ממרכזה של האנדרטה וכביכול מתוך האבן מיועד לבטא תקווה לעתיד. מעגל רחב של אבנים לבנות מקיף את האנדרטה.

בקו העצים בקרבת האנדרטה מוצב שלט ועליו הסבר על אודותיה בעברית, אנגלית וספרדית.

האנדרטה הוקמה על ידי קרן קיימת לישראל ביוזמתו של יהודה שטרנפלד, ניצול השואה שלחם במלחמת העצמאות. היא תוכננה על ידי הפסל נתן סאס ונחנכה בשנת 2001.

## ראו גם
* אנדרטת נצר אחרון

## קישורים חיצוניים

* 

## הערות שוליים

משבר לתקווה
משבר לתקווה
קטגוריה:מועצה אזורית מטה יהודה: אנדרטאות
קטגוריה:ישראל: אנדרטאות להנצחת השואה
קטגוריה:יער המגינים
Christmas Through Your Eyes

**Christmas Through Your Eyes** (בעברית: **חג מולד דרך עיניך**) הוא אלבום חג המולד ואלבומה הרביעי של הזמרת גלוריה אסטפן אשר יצא ב-27 בספטמבר 1993 על ידי אפיק רקורדס.

## רקע
בעקבות ההצלחה המסחררת של אלבומה Mi Tierra החליטה אסטפן עוד באותה שנה להוציא אלבום נוסף. אלבום זה מכיל אוסף של גרסאות כיסוי לשירי חג מולד ידועים בתוספת שיר הנושא שהוא שיר מקורי של אסטפן. בנוסף גם האלבום כולל את הגרסה הספרדית של השיר תחת השם "Árbolito de Navidad". לאלבום לא יצאו סינגלים רשמיים אך כן שוחררו קליפים לשירים "This Christmas" ו-"Silent Night". מבחינה טכנולוגית האלבום שימש כפיילוט למערכת Dolby Digital המאפשרת שמע דיגיטלי למרחקים ארוכים כך שאסטפן יכלה להאזין מרחוק להפקת השירים מהאולפנים בללוס אנג'לס אל הבית שלה במיאמי. כל האלבום הופק על ידי המפיק פיל רמון. 

## הצלחה מסחרית
מבחינה מסחרית האלבום זכה להצלחה בארצות הברית שם הגיע למעמד פלטינה עם מכירות של מיליון עותקים. נכון לשנת 2001 האלבום מכר מיליון וחצי עותקים בכל העולם.

## רשימת רצועות

## קישורים חיצוניים

קטגוריה:אלבומי חג המולד מ-1993
קטגוריה:אלבומי גלוריה אסטפן
קטגוריה:אלבומים באנגלית
קטגוריה:אלבומי פלטינה בארצות הברית
קטגוריה:אלבומי חברת אפיק רקורדס
קרחון קארי (וושינגטון)

**קרחון קארי** (באנגלית: **Carrie Glacier**) הוא קרחון ברכס הרי אולימפיק בשטח הפארק הלאומי אולימפיק, במחוז קלאלאם, במדינת וושינגטון שבארצות הברית.

הקרחון ממוקם על הר קארי ועל הר פיירצ'יילד.

מוצאו של הקרחון (שיא גובהו) בגובה של 2,100 מטרים מעל פני הים. הקרחון זורם לכיוון צפון-מערב עד שמגיע אל מצוק. חלק מהקרחון תלוי מעל המצוק ונשפך אל קרחון סמוך, חלק אחר של הקרחון זורם לכיוון צפון-צפון-מערב, כשהוא עובר בין גב חדיד שהוא גדתו המערבית, לבין הר פיירצ'יילד שהוא גדתו המזרחית.

בשפכו, הקרחון נמצא בגובה של 1,500 מטרים מעל פני הים.

גובהו הממוצע של הקרחון הוא 1,870 מטרים מעל פני הים.

הקרחון ממוקם בסמוך לקרחון פיירצ'יילד; הקרחון ממוקם 10.5 קילומטרים מהמעיינות החמים אולימפיק; ו-11.8 קילומטרים מהר אולימפוס.

אורכו של הקרחון 1,900 מטרים.

שארית הקרחון ממוקמת בקרקס קרחוני לרגלי פסגת מקארטני.

בדומה לשאר הקרחונים ברכס הרי אולימפיק, בשל התחממות כדור הארץ, הקרחון נסוג באופן משמעותי.

## היסטוריה
### מקור השם

שמו של הקרחון, וכן שמו של הר קארי הסמוך, ניתנו להם על ידי הסוקר תאודור ריקסון (Theodore Rixon), אשר קרא להם על שם ארוסתו קרולין ג'ונס (Caroline Jones) (ששם החיבה שלה היה "קארי")

## לקריאה נוספת

• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, **[https://www.cambridge.org/core/journals/journal-of-glaciology/article/glacier-status-and-contribution-to-streamflow-in-the-olympic-mountains-washington-usa/04C51BE931BBF64B7829B3163D48CE9B/core-reader Glacier status and contribution to streamflow in the Olympic Mountains, Washington, USA]**, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138

• Olympic Mountain Rescue, **[https://books.google.co.il/books?id=b77jKkVpgmgC&pg=PA158&lpg=PA158&dq=%22Lillian+Glacier%22&source=bl&ots=N8EfShtvTc&sig=ACfU3U1FRIYIb3cAP-jc-NJZrMmMq904oA&hl=en&sa=X&ved=2ahUKEwj46q-xl8vqAhVkqHEKHTAvCp44ChDoATACegQIBhAB#v=onepage&q=%22Lillian%20Glacier%22&f=false Olympic Mountains: A Climbing Guide]**, P 158

## קישורים חיצוניים
* קרחון קארי באתר הסקר הגאולוגי של ארצות הברית
* נסיגת הקרחונים האולימפיים באתר שירות הפארקים הלאומי של ארצות הברית
* מפת אזור קרחון קארי
* מפה טופוגרפית של קרחון קארי

## הערות שוליים

קארי
קארי
Hold Me, Thrill Me, Kiss Me

**Hold Me, Thrill Me, Kiss Me** (בעברית: **תחזיק אותי, תדליק אותי, תנשק אותי**) הוא אלבום גרסאות כיסוי ואלבום האולפן החמישי של הזמרת-יוצרת האמריקאית-קובנית גלוריה אסטפן, אשר יצא באוקטובר 1994, על ידי חברת התקליטים אפיק רקורדס.

## תוכן
האלבום מכיל אוסף של גרסאות כיסוי לשירים אשר יש להם משמעות מיוחדת עבור אסטפן. בין היתר האלבום מכיל גרסאות כיסוי לשירים של אמנים כמו קרול קינג, אלטון ג'ון, ניל סדקה וכו'... אף על פי שמדובר באלבום גרסאות כיסוי האלבום זכה להצלחה ומכר נכון לשנת 2008 5 מיליון עותקים.

## הצלחה מסחרית
האלבום זכה להצלחה מסחרית רבה. בארצות הברית הוא הגיע למעמד פלטינה כפולה עם מכירות של 2 מיליון עותקים ובכך הפך לאלבום השישי של אסטפן שמגיע למעמד פלטינה או יותר בארצות הברית. בנוסף הוא הגיע למעמד של פלטינה כפולה גם בבריטניה ואוסטרליה.

בספרד זכה להצלחה גדולה במיוחד כאשר הגיע למכירות של 400 אלף עותקים ובכך היה זכאי למעמד של 4 פלטינות. גם בקנדה האלבום זכה להצלחה כאשר הגיע למעמד פלטינה. סך הכל מכר האלבום בכל העולם 5 מיליון עותקים ואף דורג האלבום ה-61 המצליח ביותר באותה שנה בארצות הברית. האלבום זכה בפרס בילבורד.

## רשימת רצועות

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומים שהופקו על ידי אמיליו אסטפן
קטגוריה:אלבומי פלטינה בארצות הברית
קטגוריה:אלבומי חברת אפיק רקורדס